Landa (Arratzua-Ubarrundia)

Landa Zuia-Gorbeialdea eskualdean dagoen Arratzua-Ubarrundia udalerriko iparraldean dagoen herria da, Leintz Gatzagatik (Gipuzkoa) datorren errepidearen ondoan kokatutakoa. Ubarrundiako ermandade zaharraren barruan legoke.

Herriko jaiak abuztuaren 24an ospatzen dituzte, San Bartolomeren omenez.

Urtegia 

Antzinako herria gaur egun Uribarri Ganboako urtegia dagoen eremuan zegoen, eta urtegiak ia osorik estali zuen. Herria gaur egun Zuhatza uhartearen magalean zegoen. Urak estali ez zuen eremuetan, bi auzo sortu dira: bata Iñurrieta eta Bentabarri baserrien inguruan, gaur egungo hondartzatik gertu. Araban hondartza gisa prestatutako eremu bakarra da, eta horregatik "Gasteizko hondartza" ezizena du.  Gasteiztik 17 kilometrotara dago eta antzinako Anglo-Vasco-Navarro trenbidearen ibilbidetik joan daiteke egun bide berdea dena.

Bestetik, Santiagolarra auzunea dago, urtegia eraiki zuten langileentzat eraiki zena.

Historia 
Garaio aldean Landa dorrea egon zen. XIII. mendean eraiki zen. XVI. mendean Landatarren eskutatik Aranako Manrikes familiarengana pasa zen. XVII. menderako hutsik zegoen eta hondarrak baino ez ziren gelditzen.

Ondasun nabarmenak 
 San Bartolome eliza

Landatar ezagunak 
 Otxoa Landa, Joana Eroaren diruzaina zena.

Iruditegia

Bibliografia 
 Alava, pueblo a pueblo. Jose Luis Sáenz de Ugarte (1983). Caja Provincial de Álava - Arabako Kutxa

Kanpo estekak 

Arabako herriak